IX 
quo deficiente plantarum doctrina fit inextricabilis, ,, methodi 
sunt^^ ut iam in egregiis de re herbaria praelectionibus cla- 
rissimus dixit Bertolonius. 
Sane non vulgares sunt (etiamsi de sola re herbaria lo- 
quimur) quae desiderantur vires eorum, qui forsan accedant 
formarum labyrintho, qui accedant arenae: copia rerum, 
plantarum nempe librorumque insignis, diligens labor, liber- 
tas iudicii, assiduitas rara, animus tandem flagrans amore na- 
turae, et, quod summi aestimo, cognitio totius naturae aequalis ! 
Quum nullum eorum, quos modo in censum vocavi, nu- 
merorum, in me plane vel omnino desiderarem, iam ante- 
quam praeterlapsum exoriretur decennium, conspectum regni 
vegetabilis naturalem, temporis illius meae supellectili vi- 
ribusque respondentem, elaboravi. 
Disponendi rationem ex evolutionis observatione duc- 
tam , et schema e dispositione resultans , primo, qui anno 
CI3I3CCCXXII in patria Lipsiae locum habuit, Germaniae 
naturae scrutatorum conventui proposui. Varia postea thema 
idem spectantia in publicum edidi, opus tamen completum 
adhuc diurna volvens manuque nocturna sub pennis, eden- 
dum post prodromum hunc. 
Annorum abhinc elapsorum indefessus labor assiduus- 
que, in eo satis mihi fecit, quod indies magis magisque auc- 
tis observationibus formarumque multiplicatarum cognitione 
convincerer e maxima parte de veritate serierum, de co- 
haerentia membrorum, de generum familiarumque affinitate 
lineari non minus, quam de analogia eorum laterali, quae 
mea dispositione pariter indicatur. 
3Iultum tamen abest , ut ex omni parte absolutum 
praedicem hunc libellum, imo persuasissimum mihi habeo 
de ed, quod in series alias quasdam incideremus, minus 
fauste congregatas, in genera numerosa, quorum cognitio ho- 
dierna receptioni non omnino satisfacit. Haec tamen ple- 
